Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2017-011965-2-du.html
Timestamp: 2019-02-16 00:09:37+00:00

Document:
OU-TN-OSZP1-2017/011965-2/Ďu - Ministerstvo životného prostredia Slovenskej republiky
Menu > Oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2017/011965-2/Ďu
OU-TN-OSZP1-2017/011965-2/Ďu
Oznámenie o začatí správneho konania vo veci žiadosti o vydanie súhlasu a povolenie výnimky zo zákazov na organizovanie verejného športového podujatia „Bláznivý cyklovýjazd“ na deň 1.4. 2017“ a oboznámenie s podkladom rozhodnutia o zamietnutí žiadosti pred jeho vydaním.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 17.3. 2017 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Obce Podolie, 916 22 Podolie 566, (ďalej len „žiadateľ“) z 27.2. 2017, doručenej 10.3. 2017 na Okresný úrad Nové Mesto nad Váhom, ktorý ju z dôvodu vecnej príslušnosti postúpil listom OU-NM-OSZP-2017/003513-2 zo 14.3. 2017 na Okresný úrad Trenčín. Žiadosť bola doručená vecne príslušnému orgánu ochrany prírody 17.3. 2017.
Predmetom konania je žiadosť o vydanie súhlasu podľa §13 ods.2 písm. k) a povolenie výnimky zo zákazov podľa §15 ods.1 písm. a) v znení §14 ods.1 písm. e) a podľa §15 ods.1 písm. a) v znení §14 ods.1 písm. a) v znení §13 ods.2 písm. b) a k) zákona o ochrane prírody a krajiny na vjazd a státie bicyklom na pozemky za hranicami zastavaného územia obce mimo cyklotrasy a na organizovanie verejného športového podujatia „Bláznivý cyklovýjazd“ dňa 1.4. 2017 v územiach s 2., 3. a 4. stupňom ochrany prírody v týchto chránených územiach a ich ochranných pásmach: Prírodná rezervácia Plešivec, Národná prírodná rezervácia Čachtický hradný vrch, Chránená krajinná oblasť Malé Karpaty a Územie európskeho významu SKUEV0103 Čachtické Karpaty. Trasa podujatia je navrhnutá po existujúcich turistických chodníkoch, zvážniciach, lesných cestách, miestnych a verejných komunikáciách. Žiadateľ nedoložil k žiadosti písomné súhlasy vlastníkov, správcov a nájomcov dotknutých pozemkov.
Nakoľko žiadosť nebola doručená vecne a miestne príslušnému orgánu ochrany prírody najmenej 30 dní pred navrhovanou činnosťou a k žiadosti neboli priložené písomné súhlasy vlastníkov, správcov alebo nájomcov dotknutých pozemkov, ako to ukladá §82 ods.2 zákona o ochrane prírody a krajiny, nie je predpoklad pre vydanie rozhodnutia do navrhovaného termínu podujatia. Orgán ochrany prírody preto žiadosť zamietne podľa §82 ods.11 zákona o ochrane prírody a krajiny.
Týmto Vás, ako účastníka konania, oboznamujeme s podkladom rozhodnutia pred jeho vydaním podľa §33 ods.2 zákona č. 71/1967 Zb. o správnom konaní v znení neskorších predpisov a dávame Vám možnosť, aby ste sa vyjadrili k nemu i k spôsobu jeho zisťovania, prípadne navrhli jeho doplnenie v lehote do 5 pracovných dní od doručenia tohto listu. Po uplynutí uvedenej lehoty a po zvážení vašich prípadných návrhov alebo námietok, orgán ochrany prírody rozhodne o zamietnutí žiadosti. Rozhodnutie bude doručené do vlastných rúk účastníkom konania.
V prípade, že budete chcieť uvedené podujatie (príp. iné, podobné) uskutočniť v inom termíne, je potrebné žiadosť doručiť najmenej 30 dní vopred pred navrhovanou činnosťou vecne a miestne príslušnému orgánu ochrany prírody. K žiadosti je potrebné priložiť dostatočne podrobnú mapu trasy, písomné súhlasy vlastníkov (správcov, nájomcov) dotknutých pozemkov. Trasu podujatia odporúčame plánovať mimo územia Prírodnej rezervácie Plešivec a mimo územia Národnej prírodnej rezervácie Čachtický hradný vrch.

References: §1
 § 4
 §13
 §15
 §14
 §15
 §14
 §13
 §82
 §82
 §33